Diari Oficial de la Generalitat Valenciana


Sumari del DOGV 8299, del 21-05-2018 (2018/4156)

Informe ambiental i territorial estratègic de la modificació puntual número 8 del Pla general d'ordenació urbana.
-----------------------------------------------------------------------------------------------------------------

### Dades del document

Número de DOGV
:   8299

Data del DOGV
:   21-05-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/4156


Data del document
:   25-04-2018

Organisme emissor
:   Ajuntament de la Pobla de Farnals

Tipus de document
:   Anunci

Descriptors 

:   * Pobla de Farnals, la
    * pla d'urbanisme
    * administració local

Informe ambiental i territorial estratègic de la modificació puntual número 8 del Pla general d'ordenació urbana.   
 [2018/4156]  
Expedient: 1620/2017 (ST Urbanisme: 2016.4156 PD/pb, feu-ho constar en la resposta).  
Títol: modificació puntual núm. 8 del PGOU (anteriorment MP núm. 9).  
Promotor: Ajuntament de la Pobla de Farnals.  
Òrgan ambiental: Ajuntament de la Pobla de Farnals.  
Òrgan aprov. definitiva: Comissió Territorial d'Urbanisme (Generalitat Valenciana).  
Localització: la Pobla de Farnals.  
Documentació  
En data 18 de febrer de 2016 el Ple de l'Ajuntament va adoptar amb el núm. 6 l'acord d'aprovació de la memòria per a la sol·licitud d'inici de l'avaluació ambiental i territorial estratègica de la modificació puntual núm. 9 del PGOU de la Pobla de Farnals i la seua remissió al S.T. d'Urbanisme de la conselleria corresponent, a què s'adjunta esborrany modificació puntual.  
En data 4 d'agost de 2016 el cap del Servei Territorial d'Urbanisme de la Direcció Territorial de València, de la Conselleria d'Habitatge, Obres Públiques i Vertebració del Territori de la Generalitat Valenciana, va subscriure informe. En aquest s'indica que l'òrgan ambiental i territorial de la present modificació serà l'Ajuntament, en virtut de la nova redacció de la Llei 10/2015, de 29 de desembre, en l'article 115, de l'article 48.c de la LOTUP.  
En data 10 d'octubre de 2017 l'alcalde va firmar providència de la qual es destaca que pel fet de disposar arxivar l'expedient de la MP núm. 8 del PGOU, la denominada MP núm. 9 del PGOU passa a adoptar el núm. 8.  
En data 19 d'octubre de 2017 el Ple de l'Ajuntament va acordar l'aprovació del document d'inici de l'avaluació ambiental i territorial estratègica de la modificació puntual núm. 8 del PGOU de la Pobla de Farnals i la seua remissió a consulta a la Conselleria de Sanitat.  
Planejament vigent  
Pla general d'ordenació urbana de la Pobla de Farnals, aprovat definitivament 25.07.1994 (TR (BOPV 11.07.2003), modificat per: MP6 (BOPV 07.04.2006), PRIM UE4-1 (BOPV 31.07.2007), PRIM M38.1 i 38.2 poble (BOPV 12.09.2007), modificació directrius ARSU9 (BOPV 08.12.2007), MP7 (BOP 26.03.2008) i esmena d'error material en article 85.bis (BOPV 10.02.2017). PGOU.  
Descripció de la modificació puntual  
Àmbit. L'àmbit de la modificació són dos immobles del sòl urbà del nucli urbà de la Pobla de Farnals, un situat al carrer Rufes, 5 (part de la parcel·la amb referència cadastral 8883233AR6128P0423HP) i un altre situat al carrer Font de la Rosa, 2 (parcel·la amb referència cadastral 2949006QZ0793G6166YI, actual centre mèdic).  
  
Objecte. Modificar l'ús del sòl dotacional GSP-3 sanitari i assistencial, que passa d'un ús dotacional assistencial i sanitari a un ús dotacional educativocultural de la xarxa secundària (SQE) i al mateix temps també definir l'ús del sòl dotacional situat en la unitat d'execució SU-6.3 de l'àrea de repartiment SU-6 del Pla general d'ordenació urbana, com a sòl dotacional sanitari i assistencial (PQS), incloent-lo en la xarxa primaria i/o estructural de dotacions públiques, per albergar en l'actualitat aquest últim el centre sanitari que dóna cobertura suficient al nucli urbà del municipi.  
Els objectius i les determinacions del pla són aprofitar les edificacions dotacionals existents compatibilitzant-les amb els usos previstos pel planejament urbanístic.  
Justificació. No suposa alteració o modificació substancial dels paràmetres de l'ordenació estructural del Pla general, ja que no es produeix un increment de l'edificabilitat lucrativa i tampoc s'altera la superfície de sòl qualificada com a dotacional en el planejament vigent mantenint-se l'estàndard dotacional global previst en el planejament general. L'alteració únicament suposa un canvi de localització per a ajustar el planejament a la realitat executada.  
  
Alternatives. En aquest cas només es proposa una alternativa a causa del caràcter urbà i consolidat de l'objecte d'estudi, l'entorn i les preexistències. En la parcel·la on es proposa la qualificació de dotació sanitària i assistencial existeix actualment el centre mèdic. En l'entorn pròxim a la parcel·la en què es proposa la qualificació de dotació educativocultural es troben els sòls amb aquesta mateixa qualificació en el nucli urbà, amb la sinergia que açò implica a causa de la grandària d'aquest nucli.  
Consultes realitzades  
L'òrgan ambiental, d'acord amb l'article 51.1 de la LOTUP, va realitzar la següent consulta, en qualitat d'administració afectada:  
  
Consulta Resposta Administració pública consultada  
22.01.2015 23.02.2015 Direcció Mèdica Atenció Primària Hospital Clínic  
22.01.2018 23.02.2018 Conselleria de Sanitat Universal i Salut Pública  
  
  
  
Identificació i valoració dels possibles efectes sobre el medi ambient  
D'acord amb el que s'ha estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, prèvia consulta a les administracions públiques afectades a què es refereixen els articles 48.d i 51.1 de la LOTUP.  
El cap del Servei d'Infraestructures de la DG de Recursos Humans i Econòmics de la Conselleria de Sanitat Universal i Salut Pública, respecte a les competències en matèria de sanitat, va emetre un informe favorable a la modificació puntual objecte del present edicte, en data 20 de febrer de 2018.  
Realitzada l'anàlisi tècnica de la documentació que hi ha en l'expedient, del contingut dels informes rebuts i consultada la cartografia temàtica de la conselleria competent en matèria d'avaluació ambiental http://cartoweb.cma.gva.es/visor/, així com el planejament vigent, s'observa que la modificació puntual de planejament que es pretén únicament afecta el sòl urbà del municipi, i per tant, aquesta únicament incidirà sobre les determinacions que regulen el règim d'ús i edificació del sòl i no presentarà afeccions sobre el medi ambient.  
  
Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE del Parlament Europeu i del Consell de 27 de juny, per a la integració dels aspectes ambientals en la presa de decisones de plans i programes públics. La dita directiva s'incorpora al dret intern espanyol per mitjà de la Llei 21/2013, de 9 de desembre, d'avaluació ambiental, i al dret autonòmic per mitjà de la Llei 5/2014, de 25 de juliol, LOTUP.  
El Reial decret legislatiu 7/2015, de 30 d'octubre, pel qual s'aprova el text refós de la Llei del sòl i rehabilitació urbana, establix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
Acord  
Segons estableix l'article 51 de la LOTUP, d'acord amb els criteris de l'annex VIII d'aquesta llei, la modificació puntual del PGOU avaluada no té incidència en el model territorial vigent al municipi, no produeix un increment significatiu en el consum de recursos i suposa una millora quant a la correspondència entre el que planifica i el que s'ha executat, i tenint en consideració els informes emesos, es pot concloure que el procediment d'avaluació ambiental simplificada és prou per a determinar que la proposta de modificació puntual núm. 8 del PGOU no presenta efectes significatius sobre el medi ambient.  
  
  
La Pobla de Farnals, 25 d'abril de 2018.- L'alcalde president: Enric Palanca Torres.